Beit Hanina

Beit Hanina (arabisk بيت حنينا, hebraisk בית חנינא) er et palestinsk nabolag i Øst-Jerusalem. Den ligger langs veien til Ramallah, åtte kilometer nord for sentrum av Jerusalem, i en høyde på 780 meter over havet. Beit Hanina grenser til Hizma i øst, Shuafat i sør, Beit Iksa og Nabi Samwil i vest, og Bir Nabala, al-Jib, Kafr Aqab og ar-Ram i nord.

Beit Hanina er delt av Israels barriere på Vestbredden i Al-Jadida (den nye landsbyen), som ligger i den israelske Jerusalem kommune og omfattwr det meste av de utbygde området, og Al-Balad (den gamle landsbyen), som ligger utenfor kommunen. 

I 2007 hadde Beit Hanina ett folketall på over 27 000, med 26 762 innbyggere i den nye landsbyen og 1 072 i den gamle.

Historie
Beit Hanina kan være datert tilbake til kanaanittisk tid. Ifølge den franske reisende Victor Guérin var Beit Hanina den bibelske Ananiah som hørte til stammen Benjamin. Edward Robinson var enig, mens W.F. Albright mente at Ananiah er landsbyen al-Eizariya i Øst-Jerusalem. 

Fredagsmoskeen i Beit Hanina, Sultan Ibrahim Ibn Adham-moskeen, er tilegnet Ibrahim ibn Adham.

Landsbyen var en del av Det osmanske rike i 1517 likesom resten av Palestina, og i 1596 stod Beit Hanina oppført i osmanske skattelister som en del av Quds nahiya i Quds liwa. Den hadde et folketall på 28 muslimske husholdninger.

Guérin, som besøkte stedet i 1863, estimerte at landsbyen hadde 300 innbyggere.

I 1883 skildret Palestine Exploration Fund i Survey of Western Palestine stedet som «en mellomstor landsby, med steinhus, i særdeles steinete lende på en rygg mellom to daler. Den er omgitte av oliven, og har en kilde i vest. Det vokser også vinranker nær landsbyen.»

I en folketelling i 1922 utført av De britiske mandatnyndighetene hadde «Bait Hanina» en befolkningpå 996, alle muslimer, og dette økte i folketellingen i 1931 til ett folketall på 1226, fremdeles alle muslimer, i 317 hus. I 1945 hadde Bein Hanina et folketall på 1 590, alle arabere, med 14 948 mål land, ifølge en offisiell landmåling. Av dette var 3 072 mål var plantasjer og irrigert land, 4 304 brukt til korn, mens 219 mål var utbygd land.

Under den arabisk-israelske krigen i 1948 ble Beit Hanina erobret av jordanske styrker, likesom resten av Vestbredden og ble del av Jordan frem til 1967. Under jordansk styre ble det bygd nye veier og skoler.

Etter seksdagerskrigen i 1967 okkuperte israelerne Vestbredden, dermed også Beit Hanina, og Jerusalems kommunegrense ble flyttet helt til den østlige delen av Beit Hanina, som ble kalt  Beit Hanina al-Jadid.

Etter den andre intifadaen begynte Israel å bygge sin barriere på Vestbredden, som skilte Jerusalem-delen av Beit Hanina fra Vestbredden. Området har tidvis vært åsted for sammenstøt mellom israelske sikkerhetsstyrker og palestinske militante.

Referanser

Litteratur 

 

 

Zilberbod, Irina (2012): Jerusalem, Beit Hanina Final Report   Hadashot Arkheologiyot – Excavations and Surveys in Israel, No. 124. 
Zilberbod, Irina (2012): Jerusalem, Beit Hanina Final Report   Hadashot Arkheologiyot – Excavations and Surveys in Israel, No. 124. 
Zubair ‘Adawi (2012): Jerusalem, Beit Hanina Final Report  Hadashot Arkheologiyot – Excavations and Surveys in Israel, No. 124.

Eksterne lenker
Palestina Remembered: Velkommen til Bayt Hanina

Byer på Vestbredden
Guvernementet Jerusalem
Nabolag i Jerusalem